Asiyesikia la mkuu huvunjika guu

ASIYESIKIA LA MKUU HUVUNJIKA GUU. 
Methali hii humaanisha kuwa mtu anapopewa mawaidha alafu akose kuyatilia maanani, mwishowe hujuta. Methali hii inawiana na ile ya mbio za sakafuni huishia ukingoni. Methali hii hutumiwa kwa wale ambao huambiwa mambo na wavyele wao na kisha kuwabeza kwa bezo. Ndipo hapo wanajipata pabaya, wanaona yao hayawaendelei. 

Bijuma alikuwa msichana mrembo, mwenye macho ya mapozi, sauti ya kumtoa nyoka pangoni, mwenye mwendo wa madaha na kiuno cha nyigu. Aliishi katika kijiji cha Mamboleo, alikuwa ni wa kipekee. Alikuwa ni msichana msomi na mwenye bidii. Kila msichana kijijini kwao alitamani kuwa kama yeye kwa sababu ya hulka zake. 
Alipokuwa shule ya msingi alikuwa mpole kwa kila mtu na mwenye haya hata ungekutana naye njiani ungemmezea mate. Walimu na wanafunzi wenzake walimpenda  sana hata kuliko wazazi waliosema walibarikiwa na malaika. 
Alipomaliza shule ya msingi na kujiunga na kidato cha kwanza, tabia yake ilianza kubadilika kwani shule aliyokuwa akisoma ya upili ilikuwa ya kutwa. Akaanza tabia ambayo hakuwa nayo kamwe. Kutoka shule kwake si kwa kawaida. Alikuwa akichelewa shuleni mara anaaga kwenda shuleni halafu haendi huko.
Siku moja, alitoka nyumbani kwenda shuleni kwa kuungana na wanake kujumuika kusoma. Lakini hatima yake haukuwa ya kwenda shuleni kwa sababu alijiona na kujikuta na pia alikuwa akisumbuliwa na mwanamume mmoja ambaye alikuwa ni mwalimu shuleni mwao. 
Hapo alifunga safari yake kwenda nyumbani kwa huyo mwalimu akashinda kutwa huko usiku hakurudi nyumbani. Akaanza kutafutwa na wazazi wake ila Bijuma hakupatikana  popote. Asubuhi alirudi nyumbani na kujitayarisha na kwenda shuleni. 
Alipofika shuleni walimu walimhoji na walimwona kwa mtazamo wake alikuwa amebadilika, si yule Bijuma mpole. Basi alionywa na walimu wake ila hayakumwingia kwa sababu alikuwa hasikii la mwadhini wala la mteka maji msikitini. 
Tabia hiyo aliendelea nayo mpaka akawa uwanja wa  majaribio. Kwake yeye, aliona sawa kwa kuwa alikuwa akipata pesa hapo. Siku moja alipata jibaba moja. Hapo alipatikana akiwa mahututi. Wazazi wake walishangaa ni vipi Bijuma alipataka kwenye jumba la starehe iwapo wao walijua kuwa alienda shuleni.
Alikuwa amepigwa kwa chupa kichwa na akashikwa na kizunguzungu. Alijaribu kuvuka barabara na akashindwa na kugongwa na gari na akafa hapo kwa hapo. Angeyasikia yale ailiyokuwa akiambiwa asingefikia hapo.